Official Journal L 102 , 12/04/2001 P. 0058 - 0060



Id-Deċiżjoni tal-Kummissjoni tad-29 ta’ Marzu 2001 li tawtorizza lill-laboratorji li jiċċekjaw l-effikaċja tat-tilqim kontra r-rabbja f’ċerti karnivori domestiċi (innotifikata fid-dokument bin-numru K(2001)951) (Test b’rilevanza għaż-ŻEE) (2001/296/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Deċiżjoni tal-Kunsill 2000/258/KE tal-20 ta’ Marzu 2000 li tinnomina istitut speċifiku responsabbli li jistabbilixxi ċerti kriterji meħtieġa sabiex jiġu standardizzati ċerti testijiet seroloġiċi għalbiex jimmonitorjaw l-efikaċja tat-tilqim kontra r-rabbja [1], u b’mod partikolaru l-Artikolu 5(2) tagħha, Billi: (1) Id-Direttiva tal-Kunsill 92/65/KEE [2] tipprovdi sistema alternattiva għall-korantina rigward id-dħul ta’ ċerti karnivori domestiċi fit-territorju ta’ ċerti Stati Membri ħielsa mir-rabbja. Din is-sistema teħtieġ kontrolli dwar l-effikaċja tat-tilqim ta’ dawn l-annimali bit-titrazzjoni ta’ l-antikorpi. (2) Bid-Deċiżjoni 2000/258/KE, il-Laboratorju AFSSA ta’ Nancy, fi Franza, kien innominat bħala l-istitut responsabbli li jistabbilixxi ċerti kriterji meħtieġa sabiex jiġu standardizzati ċerti testijiet seroloġiċi għalbiex jimmonitorjaw l-effikaċja tat-tilqim kontra r-rabbja. (3) Ġiet stabbilita proċedura għalbiex tittestja l-profiċjenza tat-titrazzjoni ta’ l-antikopri tar-rabbja fil-karnivori domestiċi mlaqqma fil-kuntest ta’ miżuri alternattivi għall-korantina. (4) Il-Laboratorju AFSSA ta’ Nancy ikollu jopera l-proċedura stabbilita tat-testijiet tal-profiċjenza sabiex jistma l-laboratorji għall-approvazzjoni biex iwettqu t-testijiet seroloġiċi fuq ċerti karnivori mlaqqma kontra r-rabbja. (5) Numru ta’ Stati Membri ssottomettew applikazzjonijiet għalbiex jiġu approvati laboratorji sabiex iwettqu analiżijiet li jiċċekkjaw l-effikaċja tat-tilqim kontra r-rabbja f’ċerti karnivori domestiċi. (6) Il-Laboratorju AFSSA ta’ Nancy għamel stima ta’ l-applikazzjonijiet irċevuti mill-Istati Membri u bagħat ir-riżultat ta’ din l-istima lill-Kummissjoni. (7) Il-Kummissjoni tista’ tfassal lista, imsejsa fuq ir-riżultati ta’ l-istima, tal-laboratorji awtorizzati għalbiex iwettqu titrazzjoni seroloġika fuq il-karnivori mlaqqma kontra r-rabbja. (8) Il-miżuri pprovvduti f’din id-Deċiżjoni huma skond l-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: Artikolu 1 Il-laboratorji ppreżentati mill-Istati Membri u awtorizzati għalbiex iwettqu analiżijiet sabiex jiċċekkjaw l-effikaċja tat-tilqim kontra r-rabbja f’ċerti karnivori domestiċi huma elenkati fl-Anness. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, fid-29 ta’ Marzu 2001. Għall-Kummissjoni David Byrne Membru tal-Kummissjoni [1] ĠU L 79, tat-30.3.2000, p. 40. [2] ĠU L 268, ta’ l-14.9.1992, p. 54. -------------------------------------------------- L-ANNESS L-ISMIJIET TAL-LABORATORJI Il-Belġju L-Institut Pasteur de Bruxelles 642 Rue Engeland B-180 Brussel Id-Danimarka Id-Danish Veterinary Institute for Virus Research Lindholm DK-4771 Kalvehave Il-Ġermanja 1. L-Institut für Virologie, Fachbereich Veterinärmedizin,Justus-Liebig-Universität Giessen Frankfurter Straße 107 D-35392 Giessen 2. L-Euro vir Hygiene-Institut Dr. Thraenhart Biotechnologiepark D-14943 Luchenwalde 3. Il-Landesuntersuchungsamt für das Gesundheitswesen Südbayern Veterinärstraße 2 D-85764 Oberschleißheim Il-Greċja Is-Centre of Athens Veterinary Institutions Virus Department 25, Neapoleos Str GR-153 10 Ag. Paraskevi,Ateni Spanja Il-Laboratorio Central de Veterinaria de Santa Fe Camino del Jau s/n E-18320 Santa Fe (Granada) Franza 1. L-AFSSA Nancy Domaine de Pixérécourt B.P. 9 F-54220 Malzeville 2. Il-Laboratoire Vétérinaire Départemental de Haute Garonne 78 rue Boudou F-31140 Launaguet 3. Il-Laboratoire Départemental de la Sarthe 128 rue de Beaugé F-72018 Le Mans CEDEX 2 L-Italja 1. L-Istituto Zooprofilattico Sperimentale delle Venezi Via Romea 14/A I-35020 Legnaro(PD) 2. L-Istituto Zooprofilattico Sperimentale dell’Abruzzo e del Molise Via Campio Boario I-64100 Teramo L-Awstrija Il-Bundesanstalt für Veterinärmedizinische Untersuchung Mödling Robert-Koch-Gasse17 A-2340 Mödling Il-Finlandja In-National Veterinary and Food Research Institute PL 368(Hämeentie 57)FIN-00231 Helsinki L-Isvezja In-National Veterinary Institute BMC,Box 585 S-751 23 Uppsala Ir-Renju Unit Il-Veterinary Laboratories Agency Virology Department Woodaan Lane, New Haw,Addelstone Surrey,KT15 3NB United Kingdom --------------------------------------------------